

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 27.novembra Nr.496

(protokols Nr.19, 26.p)

**Par zemes vienības iegādi**

Priekuļu novada dome izskata SIA “RTRK” (turpmāk tekstā – Iesniedzējs), 2020.gada 26.oktobra iesniegumu (reģ.Nr.3.1-5.2/2020-4005) ar piedāvājumu pašvaldībai par kadastrālo vērtību iegādāties zemes vienību ar kadastra apzīmējumu 4272 007 0822 “Ceļš”, Priekuļu pagastā, Priekuļu novadā.

Izvērtējot pašvaldības rīcībā esošo informāciju, konstatēts, ka Iesniedzējam pieder nekustamais īpašums “Tomiņi”, Priekuļu pagasts, Priekuļu novads, Iesniedzēja īpašuma tiesības nostiprinātas Priekuļu pagasta zemesgrāmatas nodalījumā Nr.1000 0035 0017.

Īpašums kopumā sastāv no divām zemes vienībām – zemes vienības ar kadastra apzīmējumu 4272 007 0822 4000 kvm platībā un zemes vienības ar kadastra apzīmējumu 4272 007 0880 26,2 ha platībā.

Iesniedzējs piedāvā pašvaldībai iegādāties zemes vienību ar kadastra apzīmējumu 4272 007 0822 4000 km platībā, kurai ar Priekuļu novada domes 2020.gada 26.marta lēmumu Nr.169 (prot.Nr.6, 40.p.) piešķirts nosaukums “Ceļš”, Priekuļu pagasts, Priekuļu novads.

Saskaņā ar likuma “Par pašvaldībām” 14.panta pirmās daļas 2.punktu, pildot savas funkcijas, pašvaldībām likumā noteiktajā kārtībā ir tiesības iegūt kustamo un nekustamo mantu, slēgt darījumus, kā arī veikt citas privāttiesiska rakstura darbības, savukārt, panta otrās daļas 6.punktam pašvaldībām ir pienākums atbilstoši apstiprinātajam budžetam racionāli un lietderīgi izlietot pašvaldību finanšu līdzekļus.

Atbilstoši Priekuļu novada pašvaldības teritorijas plānošanas dokumentiem, Iesniedzēja piedāvātā zemes vienība, ar kadastra apzīmējumu 4272 007 0822, ir izmantojama pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana - realizācijai.

Valsts zemes dienesta kadastra informācijas sistēmā norādītā zemes vienības ar kadastra apzīmējumu 4272 007 0822 kadastrālā vērtība ir EUR 171.00 (viens simts septiņdesmit viens *euro* 00 centi).

Likuma “Par pašvaldībām” 21.panta pirmās daļas 17.punkts nosaka, ka dome var lemt par nekustamā īpašuma iegūšanu pašvaldības īpašumā, un panta otrā daļa nosaka, ka domes darbībai un lēmumiem jābūt maksimāli lietderīgiem.

Zemes vienības iegāde atbilst pašvaldības funkcijas – ceļa būvniecība un uzturēšana – nodrošināšanai, zemes vienība tiek piedāvāta iegādāties par tās kadastrālo vērtību, kas atbilst Publiskas personas finanšu līdzekļu un mantas izšķērdēšanas novēršanas likuma 3.panta 3.punktam, kas nosaka, ka manta iegūstama īpašumā vai lietošanā par izdevīgāko cenu.

Ņemot vērā minēto un pamatojoties uz likuma “Par pašvaldībām” 14.panta pirmās daļas 2.punktu, otrās daļas 6.punktu, 21.panta pirmās daļas 17.punktu un otro daļu, Publiskas personas finanšu līdzekļu un mantas izšķērdēšanas novēršanas likuma 3.panta 3.punktu, Tautsaimniecības komitejas 2020.gada 17.novembra lēmumu (protokols Nr.11), Finanšu komitejas 2020.gada 23.novembra atzinumu par lēmuma projektu (protokols Nr.12), elektroniski balsojot tiešsaistē, PAR –12 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Iegādāties no SIA “RTRK”, reģistrācijas nr.58503015061, zemes vienību “Ceļš”, Priekuļu pagasts, Priekuļu novads, ar kadastra apzīmējumu 4272 007 0822, pašvaldības funkciju realizācijas nodrošināšanai, par tās kadastrālo vērtību EUR 171.00 (viens simts septiņdesmit viens *euro* 00 centi) 4000kvm platībā.
2. Uzdot Juridiskai nodaļai sagatavot pirkuma līgumu.
3. Līdzekļi zemes vienības iegādei no Ceļu un ielu uzturēšanas dienestam 2020. gada budžetā plānotajiem līdzekļiem.
4. Atbildīgie par lēmuma izpildi – Finanšu un grāmatvedības nodaļas vadītāja I. Rumba, Juridiskās nodaļas vadītāja I.Jansone.
5. Kontroli par lēmuma izpildi veic izpilddirektors F. Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone